অষ্টম শ্রেণির নাবালিকাকে শ্রীলতাহানির অভিযোগ

বাঁকুড়া: টিউশন থেকে বাড়ি ফেরার পথে অষ্টম শ্রেণির নাবালিকাকে শ্রীলতাহানির অভিযোগ। মেয়েকে বাঁচাতে গিয়ে অভিযুক্তদের হাতে আক্রান্ত হন নাবালিকার বাবা। গুরুতর আহত অবস্থায় হাসপাতালে ভর্তি করা হয়েছে নাবালিকার বাবাকে। এলাকার বেশ কয়েকজন যুবকের বিরুদ্ধে অভিযোগ নাবালিকার। বাঁকুড়ার ইন্দাস ( Bankura Indas) থানা সংলগ্ন এলাকায় এক অষ্টম শ্রেণীর নাবালিকা কন্যাকে শ্রীলতাহানির অভিযোগে গ্রেফতার স্থানীয় এক যুবক।

আরও পড়ুন: নিউটাউন কাণ্ডের ১৯ দিনের মাথায় চার্জশিট জমা দিল পুলিশ

জানা গিয়েছে, যায় ইন্দাস থানা (Indas Police Station) এলাকার এক অষ্টম শ্রেণির নাবালিকা কন্যা টিউশন পরে বাড়ি ফিরছিলেন। সেই সময় স্থানীয় কিছু যুবক তাকে উত্তক্ত করে। ঘটনার খবর পেয়ে মেয়েকে বাঁচাতে যায় নাবালিকার বাবা। অভিযোগ সেই সময় ওই যুবকরা তার বাবাকে ব্যাপক মারধর করে। ‌ ঘটনা গুরুতর আহত হয় নাবালিকার বাবা। তড়িঘড়ি তাকে নিয়ে যাওয়া হয় প্রথমে ইন্দাস ব্লক প্রাথমিক স্বাস্থ্য কেন্দ্রে সেখান থেকে তাকে রেফার করা হয়, বর্ধমান হাসপাতালে (Burdwan Medical College and Hospital)। বর্তমানে সেখানেই চিকিৎসাধীন ওই ব্যক্তি। এরপর ঘটনার লিখিত অভিযোগ দায়ের হয় ইন্দাস থানায়। ‌ অভিযোগের ভিত্তিতে ইন্দাস থানার পুলিশ পক্সো আইনে মামলার রুজু করে স্থানীয় এক যুবককে গ্রেফতার করে। আজ অভিযুক্ত কে বিষ্ণুপুর মহকুমা আদালতে তোলা হয়। ঘটনার পূর্ণাঙ্গ তদন্ত শুরু করেছে ইন্দাস থানার পুলিশ।

অন্য খবর দেখুন